钦定古今图书集成/明伦汇编/氏族典/第444卷 > 《廖用贤尚友录》 > 冷褒
## 钦定古今图书集成/明伦汇编/氏族典/第444卷 > 《廖用贤尚友录》 > 冷褒

按《广东通志》：“褒建平间为郎中令，与黄门郎段犹同
时。初，哀帝以定陶王入即帝位，追尊定陶共王为皇
帝，傅太后为共皇太后，丁为共皇后。褒犹奏言，不宜
复引定陶藩国之名以冠大号，请为共皇立庙京师。
大司徒师丹独言，非尊无二上之义。上用朱博议，如
褒犹言。平帝即位，王莽白太皇太后发掘二冢，夺其”
玺绶，定陶皇庙随废追贬。诸建议者褒犹皆徙合浦。